ועדת העבודה, הרווחה והבריאות, כנסת 20, פרוטוקול מספר 556, 2017-06-28 10:00

אלי אלאלוף: בוקר טוב.

אלי אלאלוף: היום ה-28.6.2017, ד' בתמוז התשע"ז.

אלי אלאלוף: השעה 10:10.

אלי אלאלוף: אני מתכבד לפתוח את ישיבת ועדת העבודה, הרווחה והבריאות.

אלי אלאלוף: היום התכנסנו למעקב אחר התקנת התקנות במשרד הבריאות.

אלי אלאלוף: ברשותכם, אני אגיד בכמה מילים מה מטרת הפגישה הזאת.

אלי אלאלוף: אנחנו עובדים קשה מאוד, המחוקקים, כדי להכין חוקים.

אלי אלאלוף: אנחנו מבקשים מהמערכות השונות שהחוקים האלו אמורים לחול עליהן להתכונן באופן אופטימלי ועד סוף המהלכים הנדרשים.

אלי אלאלוף: אנחנו מבקשים להשלים את עבודת החקיקה באמצעות תקנה.

אלי אלאלוף: לפעמים יש עוד מהלך, של נהלים אחר-כך.

אלי אלאלוף: הנהלים הנדרשים נקבעים על-ידי המשרדים השונים.

אלי אלאלוף: אנחנו עשינו בדיקה לגבי כל התקנות שקשורות למשרד הבריאות.

<נעה בן שבת: אני רק אגיד, לא כולן.

<נעה בן שבת: עשינו לגבי השנים האחרונות.

<נעה בן שבת: יחסית לשנים האחרונות.

אלי אלאלוף: לא כולן, זה עוד יותר גרוע.

אלי אלאלוף: אני אמרתי עשר, למרות שיש אחת שהיא מ-2005.

אלי אלאלוף: זה לא נעים.

אלי אלאלוף: זה מראה איך מערכת שאחראית על הביצוע של החוקים מתייחסת למחוקק.

אלי אלאלוף: אני לא רוצה להגיד שזה זלזול, כי אני אצטרך להוכיח אולי יום אחד לבית משפט.

אלי אלאלוף: אבל אני אומר שזו הזנחה.

אלי אלאלוף: הזנחת המערכת.

אלי אלאלוף: עבדנו קשה מאוד – אני רק שנתיים פה.

אלי אלאלוף: אני מרגיש נבגד מזה שביקשתי מהחברים שלי ומנציגי הציבור למיניהם לבוא, לעבוד קשה, שעות לילה לפעמים, ובסוף התקנות – זה לא מעניין את מערכת הביצוע, את המשרדים הממשלתיים הרלוונטיים, ובמקרה הזה, משרד הבריאות, שאני מצטער שהמנכ"ל שלו לא פה.

אלי אלאלוף: אני חושב שזה דבר שאני לא אתן לו לעבור.

אלי אלאלוף: אני אצעק, אני אפעל, אני אפעיל, אני אגיד את זה בכל המקומות.

אלי אלאלוף: התהליך הזה של זלזול בחקיקה גורם לכך שדברים לא מושלמים כמו שאמורים להיות.

אלי אלאלוף: ואני יודע שזה לא רק המשרד הרלוונטי.

אלי אלאלוף: אני גיליתי שיותר בירוקרטיה נמצאת במשרד המשפטים.

אלי אלאלוף: הצורך הרוחבי בניסוח, כל מיני מושגים שלמדתי, כאילו כל מילה תהפוך אותה למהלך בירוקרטי כבד, גורם לכך שחוק המזון – אל תתעסקו בזה.

אלי אלאלוף: חוק התמרוקים, אל תתעסקו בזה.

אלי אלאלוף: חוק הרוקחים – כל הנושא הרוקחות, שעבדתם כל כך קשה במשרד, אל תתייחסו לזה.

אלי אלאלוף: זה נורא.

אלי אלאלוף: אז זו גם פגיעה במערכת.

אלי אלאלוף: אל תשכחו שלוועדה הזאת יש שלושה תפקידים.

אלי אלאלוף: שניים קשורים אליכם.

אלי אלאלוף: אחד הוא החקיקה, והשני הוא הפיקוח על ביצוע המשרדים הממשלתיים הרלוונטיים.

אלי אלאלוף: ואני חייב להגיד שזו ישיבת הזעם הגדולה ביותר בעיני היום אצלי מאז שאני פה.

אלי אלאלוף: אני חושב – ויתקנו אותי החברות הנפלאות שלי שמלוות את הוועדה הרבה שנים – שזו פעם ראשונה שעושים מה שאני עושה, ישיבת נזיפה.

אלי אלאלוף: אני אומר את זה מראש למשרד הבריאות.

אלי אלאלוף: כרגע זה משרד הבריאות, נגיע למשרד הרווחה ונגיע לכל אחד ואחד.

אלי אלאלוף: כי פה זה גם פגיעה בשירות, גם פגיעה בכבוד הכנסת, ובעיקר באזרחים.

אלי אלאלוף: אני מבקש שנתייחס ברצינות מאוד, ותודה שנתתם לנו את הדוגמה של החוק מ-2005 שלא התייחסו אליו, שלא הכינו אותו.

אלי אלאלוף: קיבלתם את רשימת החוקים והתקנות שהעברנו לכם.

אלי אלאלוף: אני מבקש, חברי חברי הכנסת, שיביעו את דעתם ואחר-כך נעבור בראשית הדיון על כל אחד מהחוקים ונלמד מה המצב שלהם.

עודד פורר: אדוני, אנחנו עוסקים לא מעט בענייני העלייה והקליטה.

עודד פורר: עסקנו גם בוועדת העלייה והקליטה וגם בוועדה הזו בנושא הפודיאטרים והפתולוגים.

עודד פורר: גם בתפקידי הקודם מצאתי את עצמי עוסק בעניין הזה כמנכ"ל משרד העלייה והקליטה.

עודד פורר: כשהייתי מגיע למשרד העלייה והקליטה גיליתי שב-2008 החליטה הממשלה, עם הסדרת מקצועות הבריאות, שהיא תתקין תקנות בנושא הפודיאטרים והפתולוגים.

עודד פורר: בנובמבר 2014 קיבלנו החלטת ממשלה נוספת כדי להסיר חסמים בתעסוקה לעולים.

עודד פורר: בין היתר, יש שם מספר משימות שמשרד הבריאות קיבל על עצמו.

עודד פורר: אחת מהן הייתה התקנת התקנות הזו לפודיאטרים והפתולוגים בתוך 90 יום.

עודד פורר: אגב, הייתה שם עוד משימה.

עודד פורר: הסעיף הראשון של המשימות שהטילה החלטת הממשלה ב-2014 על משרד הבריאות היה להקים ועדות ערר בתוך משרד הבריאות על החלטות המנהל לעניין רישוי רופאים בתוך 120 יום.

עודד פורר: כמובן שגם החלטת הממשלה הזו לא בוצעה.

עודד פורר: העניינים התגלגלו כך שנבחרנו לכנסת והצלחנו בסיוע שלך לקחת את החלטת הממשלה הזו ולהפוך אותה לחוק.

עודד פורר: חוקקנו פה לא מזמן את החוק שהכריח את משרד הבריאות לעשות את מה שהיה טריוויאלי ויכול היה לעשות לפני כן בלי חקיקה.

עודד פורר: אותו דבר, אדוני, לגבי פתולוגים ופודיאטרים.

עודד פורר: אמרתי לחברים – אני לא זוכר אם זה היה בוועדה הזו או בוועדת הקליטה כשהיה דיון על זה – שאם הם לא יביאו את התקנות כדי להסדיר את כל הנושא של הפתולוגים עם פתרון כל הבעיות, לא תהיה לנו ברירה ואנחנו נידרש לחקיקה.

עודד פורר: הצעת החוק הזו גובשה והיא מונחת במזכירות.

עודד פורר: אדוני, באמת אני אומר, מעבר לישיבות הנזיפה, ככל שהם לא יתקדמו, נתקדם אנחנו.

עודד פורר: מה שהם לא יודעים לעשות תעשה ועדת העבודה והרווחה ונחוקק את החוק הזה כדי לעשות סדר בעניין הזה ולהפסיק את העוול הזה.

עודד פורר: יש פה אנשים עם הרישיון שלהם תלוי מעל הראש.

עודד פורר: העבודה שלהם תלויה מעל הראש בגלל כל מיני בירוקרטיות כאלה ואחרות.

עודד פורר: תודה.

עבדאללה אבו מערוף: אין לי הרבה מה להוסיף, אלא לחזק את דברי היושב-ראש בפתיחה שאכן, צריך שהעניינים יבוצעו, מה שיש לבצע.

עבדאללה אבו מערוף: אחר-כך לחשוב על משהו חדש.

עבדאללה אבו מערוף: מה שצריך לעשות, צריך לעשות, לבצע.

עבדאללה אבו מערוף: אין לי מה להוסיף הרבה.

עבדאללה אבו מערוף: לא לזלזל.

עבדאללה אבו מערוף: זו לא התנהגות.

אלי אלאלוף: מישהו ממשרד הבריאות רוצה להגיד הערה כללית או שנלך ישר?

אלי אלאלוף: גם משרד המשפטים פה.

אלי אלאלוף: חוק החולה הנוטה למות מ-2005.

אלי אלאלוף: איפה זה עומד?

אלי אלאלוף: לא מתים מאז?

אלי אלאלוף: אני שמח.

<נעה בן שבת: אנחנו מדברים על אותו מכשיר – התקנות ביקשו לקבוע איזושהי הוראה לגבי טיפול שניתן בצורה מחזורית ומאפשר חידוש פעולת המכשיר במקום הפסקה של הפעולה שלו, ובזה מתן מענה להוראות שנתן החולה כשהוא ביקש לא לחדש את פעולת ההנשמה שלו.

עבדאללה אבו מערוף: תחזרי על זה עוד פעם.

<נעה בן שבת: בזמנו דובר על כך שחולה נוטה למות יכול לתת הנחיות לא לקבל טיפול רפואי מסוים.

<נעה בן שבת: הם ניסו ליצור מכשיר שאפשר להפסיק את פעולתו בלי הפסקה אקטיבית של פעולתו, אלא הפסקה פאסיבית, שהוא מתחדש במחזורים ואפשר לא לחדש את אותו מחזור של טיפולים.

<נעה בן שבת: התקנות האלה, שנקבע מועד להתקין אותן, נועדו להסביר איך יפעל מכשיר כזה, או מה תהיה הפעולה של מכשיר כזה.

<נעה בן שבת: אלה התקנות שהתבקש משרד הבריאות להתקין.

<נעה בן שבת: לא יודעים אם יש בפועל כאלה דברים, אם אין.

<נעה בן שבת: מדוע לא הועברו תקנות?

אלי אלאלוף: מה אומר משרד הבריאות בעניין?

<נילי דיקמן חיון: בוקר טוב.

<נילי דיקמן חיון: אני נילי חיון דיקמן מהלשכה המשפטית.

<נילי דיקמן חיון: אני מייצגת כאן את המשרד גם בנושאים שאינם בטיפולי.

<נילי דיקמן חיון: אני אומרת את זה כי המידע שנמסר לי הוא המידע שאני יכולה לפרט באוזניכם.

<נילי דיקמן חיון: בנושא של חוק החולה הנוטה למות נעשה הליך של פיתוח מכשיר דוגמה, שזה רעיון שעלה במהלך הליכי החקיקה של החוק, זה נכנס לחוק.

<נילי דיקמן חיון: הניסוי הזה פותח בשיבא.

<נילי דיקמן חיון: פותח אבטיפוס ובוצע ניסוי.

<נילי דיקמן חיון: הניסוי לא הבשיל לכדי מכשיר שנמצא היום ונעשה בו שימוש בפועל.

<נילי דיקמן חיון: לכן כל עוד אין מכשיר מהסוג הזה, אין למעשה צורך בתיקון של תקנות.

<נילי דיקמן חיון: התקנות צריכות לאפשר שימוש במכשיר.

<נילי דיקמן חיון: יש צורך קודם לפתח אותו.

עבדאללה אבו מערוף: יש בחו"ל מכשיר כזה?

<נילי דיקמן חיון: לא, זה פטנט ישראלי.

<נילי דיקמן חיון: הרעיון הזה היה רעיון שנועד לגשר על - - -

עפר שלח: עם כל הכבוד, הפטנט הוא לא כל כך מסובך.

עפר שלח: הסיבה שאין מכשיר היא לא בגלל שאי-אפשר לפתח אותו טכנולוגית.

עפר שלח: הסיבה שאין מכשיר היא כי לא רוצים שיהיה מכשיר.

<נילי דיקמן חיון: אני יכולה רק להגיד שאנחנו לא יכולים לתקן תקנות מבלי שיש מכשיר שאפשר לעשות בו שימוש, וכיום אין מכשיר שאפשר לעשות בו שימוש.

<נילי דיקמן חיון: מעבר לזה, אין לי מידע, אני מצטערת.

עפר שלח: אדוני היושב-ראש, מכיוון שאני עסקתי בחוק החולה הנוטה למות לא מעט – אגב, בממשלה הקודמת שרת הבריאות יעל גרמן הקימה ועדה שעסקה בצורך לחדש את חוק החולה הנוטה למות.

עפר שלח: זה שיח משמעותי מאוד בכל העולם, ובוודאי גם בישראל.

עפר שלח: הוא מתחזק בגלל הזדקנות האוכלוסייה והתקדמות הטכנולוגיה הרפואית.

עפר שלח: הדבר הזה מעוכב בגלל שחוק החולה הנוטה למות – בואו נגיד את האמת – הוא לא פשוט בעיקר מבחינה דתית.

עפר שלח: ולכן הדבר הזה, שאמור לתת מענה להרבה מאוד אנשים – אני לא יודע אם אתם יודעים, אבל על הטפסים של עמותת ליל"ך, ואחר-כך כשאוחדו עם משרד הבריאות, חתומים היום עשרות אלפי אנשים, והיו יכולים להיות חתומים עוד יותר.

עפר שלח: פשוט לא מקודם מפני שיש חוסר רצון פוליטי לקדם אותו.

עפר שלח: זה לא שאי-אפשר, שמ-2005 התעשייה הישראלית המופלאה לא יודעת להמציא מכשיר שיעבוד באינטרוולים ולכן אפשר יהיה לא לחדש אותו כדי למנוע את זה שזה יהיה אקטיבי.

עפר שלח: מקובל עלי שלא תהיה פה הפסקת חיים אקטיבית.

עפר שלח: אבל פשוט לא רוצים לקדם את זה, ואני חושד שיש הסכמה בשתיקה שלא יפתחו מכשיר ולא יתקינו תקנות, והחוק יישאר חוק ריק.

עבדאללה אבו מערוף: דווקא בחוק החולה הנוטה למות – חוק שלא קודם או קודם – הייתי בעד שהמצב יישאר כמו שהוא עכשיו.

עבדאללה אבו מערוף: אני חושב שזה חוק פרדוקסלי, חוק בעייתי מאוד.

עבדאללה אבו מערוף: כל העניין הזה הוא עניין שצריך להיכנס אליו מבחינה פילוסופית, אתית, רפואית, משפטית, הלכתית, דתית, הכול.

עבדאללה אבו מערוף: הייתי מעדיף גם בתור בן אדם, בתור רופא, בתור מחוקק, שהמצב יישאר בסטטוס-קוו.

עפר שלח: לא ניכנס עכשיו לוויכוח על חוק החולה הנוטה למות בכלל.

עבדאללה אבו מערוף: נכון.

עבדאללה אבו מערוף: לא הייתי בזמנו, אני עכשיו.

עבדאללה אבו מערוף: חובתי וזכותי להביע את דעתי.

עבדאללה אבו מערוף: אני בעד שהמצב הזה, הסטטוס-קוו יישאר סטטוס-קוו.

עבדאללה אבו מערוף: מסתדרים עד עכשיו כך, ואני חושב שנסתדר עוד מאה שנים ככה במצב הקיים הזה.

עפר שלח: אני לא מתווכח על הצורך - - -

עבדאללה אבו מערוף: זו דעתי, גם כרופא, גם כבן אדם וגם כמחוקק.

עפר שלח: מאה אחוז.

עפר שלח: אני לא מתווכח על הצורך, על השקפתי, שהיא שונה משלך, זה לא הסיפור.

עפר שלח: הסיפור הוא שכבר נחקק חוק.

עפר שלח: תחת החוק הזה היו אמורים לקרות דברים גם במישור הטכנולוגי וגם במישור החקיקתי.

עפר שלח: והדברים האלה לא קורים.

עפר שלח: אנחנו מדברים על מה שקרה, לא על מה שיקרה.

עפר שלח: אין לך ולי ויכוח על מה שצריך לקרות.

עודד פורר: אם המשרד או השר רוצים לעצור חוק או לבטל חוק, יש לו את הדרך לעשות את זה בצורה אחרת.

עפר שלח: כן.

עפר שלח: החוק קיים.

אלי אלאלוף: אני מבקש, אנחנו לא ניכנס כרגע לחלק הפילוסופי.

עבדאללה אבו מערוף: נכון.

אלי אלאלוף: כרגע אני רוצה לדעת, אם החוק לא יטופל בגלל מה שאת אומרת, בבקשה, תודיעו לוועדה שהחוק לא מטופל על-ידי המשרד בגלל הסיבות האלה.

אלי אלאלוף: תכתבו את זה.

אלי אלאלוף: תודיעו, זה ירד מהרשימה שלנו.

אלי אלאלוף: אני מציע לך, עפר - - -

עבדאללה אבו מערוף: כן, זה לא מונע שייתנו דיווח.

עבדאללה אבו מערוף: זה לא מונע שייתנו דיווח וייתנו דין וחשבון.

<נילי דיקמן חיון: צריך להבהיר שרק החלק של המכשיר לא מבוצע כרגע, כל יתר החוק מתפקד ופועל.

אלי אלאלוף: פועל ללא התקנות?

<נילי דיקמן חיון: אנחנו לא מדברים על מצב שבו אנחנו מאיינים את החוק.

אלי אלאלוף: יש לו תקנות?

<נילי דיקמן חיון: כן, יש לו את כל התקנות שנדרשות.

<נילי דיקמן חיון: אין שום תקנות שצריך להתקין כדי להפעיל אותו מעבר לנושא של הציוד, של המכשיר הספציפי הזה.

אלי אלאלוף: עוד יותר טוב.

אלי אלאלוף: אם כך, תודיעו שלגבי עניין המכשיר, לאור זה שאין מכשיר אין מקום, ואז נמחק אותו מהרשימה.

אלי אלאלוף: קרה שאנחנו מסכימים, אני לא בעד להפעיל מכשיר כזה או אחר.

אלי אלאלוף: עד הדקה ה-90 אני אוהב ליהנות מנוכחות של מישהו, גם אם הוא נוטה למות.

עפר שלח: היות וכבר אמרת את זה – כל אחד מדבר מחוויותיו האישיות.

עפר שלח: יש מצבים – ומדובר בעשרות אלפי אנשים – שבהם החולה שואל את נפשו למות והסביבה שלו שואלת את נפשה שהוא ימות.

עפר שלח: אז אם כבר נחקק משהו, ואם כבר יש כוונה שהמשהו הזה ייצא לפועל – עכשיו אני לא מתווכח על הדיון לאן צריך לקחת את זה הלאה.

עפר שלח: אני אומר לא לעשות את הדבר הזה ולתלות אותו בזה שלא פיתחו מכשיר, זו בריחה.

<נעה בן שבת: השאלה אם בפועל לא עושים.

<נעה בן שבת: יכול להיות שבפועל זה המצב בבתי החולים.

אלי אלאלוף: יש פתרונות.

אלי אלאלוף: לצערי, יש פתרונות שלא באמצעות המכשיר.

<נעה בן שבת: השאלה גם מה המצב בפועל.

<נעה בן שבת: אומרים שיש פתרונות גם בלי המכשיר הזה.

<נילי דיקמן חיון: כן, בוודאי, החוק מתפקד.

<נילי דיקמן חיון: האפשרות להתקין תקנה - - -

<נעה בן שבת: לא החוק.

<נעה בן שבת: השאלה מבחינת האפשרות לא לתת המשך טיפול, למשל נשימתי, במצב כזה אם בן אדם ביקש לא לקבל המשך טיפול.

<נעה בן שבת: השאלה אם עושים את זה בלי שיש הוראות כאלה בחוק, או שלא עושים את זה כי אין מכשיר.

<נעה בן שבת: מה המצב בפועל.

עפר שלח: את רוצה לדעת מה עושים באמת?

עפר שלח: שזה ייאמר בחדר הזה?

עפר שלח: מדי יום – ואני אומר את זה באופן הכי ברוטלי שאפשר – רופאים הורגים חולים בבתי החולים במדינת ישראל בלי לדבר על זה.

עפר שלח: המצב האפור הזה, שהוא איום לכל הסביבה, כולל לרופאים עצמם, שעומדים לא רק בדילמות אתיות, אלא אפילו לוקחים על עצמם אחריות שהיא מעבר לחוק ולוקחים על עצמם כמעט סיכון פלילי, הדבר הזה מתקיים מפני שהמצב האפור הזה מתקיים ולא פותרים אותו.

עפר שלח: אז זה לא מן מצב שבו אנחנו מנהלים פה רק דיון פילוסופי בשאלה מה צריך לקרות ומה לא.

עפר שלח: יש פה דברים מעשיים קשים מאוד שקורים, אבל בסדר.

עפר שלח: בורחים מזה כבר 12 שנה, יברחו מזה עוד.

אלי אלאלוף: עפר, אני כל כך – במיוחד שיש רמז למשהו אישי.

עפר שלח: מזה למדתי.

אלי אלאלוף: אני מציע שנקיים דיון עקרוני בוועדה.

אלי אלאלוף: אני בעד לקיים דיון עקרוני בוועדה.

אלי אלאלוף: ברשותכם, בואו נעבור לנושא הפודיאטרים למיניהם.

אלי אלאלוף: איפה זה עומד?

אלי אלאלוף: נעבור הלאה.

עפר שלח: קשה מאוד.

<נילי דיקמן חיון: אני מצטערת, אם אפשר לחזור לזה בסוף הדיון.

<נילי דיקמן חיון: זה לא היה ברשימה שאני קיבלתי.

<נילי דיקמן חיון: אני אצא לברר.

אלי אלאלוף: מישהו רוצה להתייחס לנושא?

עודד פורר: לא הגיע לפה מישהו שרלוונטי לפודיאטרים ממשרד הבריאות?

אלי אלאלוף: למשרד הבריאות אין תשובה.

אלי אלאלוף: שלח נציגים שאין להם תשובות בעניין הזה.

אלי אלאלוף: במשרד המשפטים יש תשובות לנושא הזה?

עודד פורר: אני אחזור למה שאמרתי קודם, אדוני.

אלי אלאלוף: הם ביקשו זמן ללכת לבדוק, אז אנחנו בנושא של פקודת בריאות העם.

אלי אלאלוף: מי רוצה?

<קריאה: אפשר בנושא המזון?

<נעה בן שבת: היא יצאה לרגע לבדוק את הנושאים, והיא צריכה לתת מענה לשני הסעיפים הבאים – פקודת בריאות העם וציוד רפואי.

<קריאה: היא גם רוקחים.

<קריאה: הכול משרד הבריאות.

אלי אלאלוף: זו שיטה לטרפד ישיבה.

אלי אלאלוף: אני כועס מאוד על משרד הבריאות היום.

אלי אלאלוף: אז נדבר על מה שיש לנו.

עודד פורר: הם יודעים לבוא לפה בהרכב מלא על דברים אחרים.

אלי אלאלוף: בבקשה, שירות המזון במשרד הבריאות.

<שרון גוטמן טרודלר: עורכת דין שרון גוטמן טרודלר.

<שרון גוטמן טרודלר: שירות המזון נדרש כאן לשני נושאים.

<שרון גוטמן טרודלר: אחד הוא נושא סעיף 13 לחוק הגנה על בריאות הציבור (מזון).

<שרון גוטמן טרודלר: הנושא של תקנות לעניין ייחוס סגולות ריפוי.

<שרון גוטמן טרודלר: שלחנו בסוף חודש מאי העתק ליושב-ראש הוועדה.

<שרון גוטמן טרודלר: לפי סעיף 13 לחוק, תקנות בעניין של איסור ייחוס סגולות היו צריכות להגיע לוועדה בחודש נובמבר בתוך 12 חודשים מיום פרסום החוק.

<שרון גוטמן טרודלר: מאחר והנושא מורכב מאוד מבחינה מקצועית, משום שמדובר בנושא שמוסדר באופן שונה באירופה ובאופן שונה בארצות-הברית, וישראל מייבאת משני הגושים האלה בעיקר.

<שרון גוטמן טרודלר: טיוטת התקנות יצאה להערות הציבור בחודש אפריל.

<שרון גוטמן טרודלר: כעת אנחנו בשלב של קבלת הערות הציבור ועושים מאמצים לסיים בשבועות הקרובים את הטיוטה במטרה להביא אותה למושב הכנסת.

אלי אלאלוף: אני לא אוהב את המושגים האלה – בשבועות הקרובים, בקרוב.

אלי אלאלוף: תמחקו את המושגים האלה בשולחן הזה.

אלי אלאלוף: להוריד את זה מהלקסיקון שלנו.

אלי אלאלוף: אני רוצה תאריכים מדויקים, ותעמדו בתאריכים.

אלי אלאלוף: אין יותר בערך.

אלי אלאלוף: בואו נפסיק עם השיטה, גם אצלכם וגם במשרד המשפטים.

אלי אלאלוף: הגיע הזמן שתתחייבו.

אלי אלאלוף: תנו שעות, ותגידו לנו מתי אנחנו מקבלים את התקנות שלכם.

<שרון גוטמן טרודלר: מושב החורף.

אלי אלאלוף: לא, זה לא תאריך.

<שרון גוטמן טרודלר: תחילת מושב החורף.

אלי אלאלוף: לא, זה לא תאריך.

אלי אלאלוף: אני רוצה תאריך – יום ושעה.

<שרון גוטמן טרודלר: אני לא יודעת מתי מושב החורף מתחיל, מיד אחרי החגים.

<נעה בן שבת: אני מבינה שהחשש היה שאיסור על ייחוס סגולות מרפא וגם חיזוק - - -

<שרון גוטמן טרודלר: זה לא חשש.

<נעה בן שבת: כתוב אלא אם כן הדבר הותר.

<נעה בן שבת: היום לכאורה שום דבר לא מותר, ולכן נוצר פה - - -

<שרון גוטמן טרודלר: נכון.

<שרון גוטמן טרודלר: אנחנו נדרשנו לסוגיה הזאת.

<שרון גוטמן טרודלר: קיבלנו פנייה מאיגוד לשכות המסחר, והתייחסנו לפנייה הזו.

<שרון גוטמן טרודלר: יכול להיות שהמענה לא הובן כראוי.

<שרון גוטמן טרודלר: המענה שלנו היה שמבחינתנו יש תקנות.

<שרון גוטמן טרודלר: התקנות קיבלו הוראת מעבר בהוראות המעבר שבחוק.

<שרון גוטמן טרודלר: התקנות הקיימות הן המצב המשפטי.

<שרון גוטמן טרודלר: אנחנו מאמצים אותן לתוך הסיפה של סעיף 13, ולכן מבחינת היבואנים והיצרנים אין החמרה עד להתקנת תקנות חדשות.

<שרון גוטמן טרודלר: צריך לקחת בחשבון שגם תקנות חדשות – יש תמיד מוצרים בשיווק, יצטרכו הוראת מעבר, כי מדובר בהוראת סימון.

<שרון גוטמן טרודלר: אז תמיד יישארו בתקופת מעבר מוצרים שמסומנים לפי הדין הקיים.

<שרון גוטמן טרודלר: לכן מבחינתנו אין הרעה לגבי היצרנים והיבואנים עד לכניסה לתוקף של תקנות חדשות.

אלי אלאלוף: אם חוקקנו חוק חדש והוא דורש תקנות חדשות, זה אומר שהעבר לא צריך להימשך.

אלי אלאלוף: אל תעשו גם את זה וגם את זה.

<שרון גוטמן טרודלר: לכן יש הוראות מעבר בחוק.

אלי אלאלוף: יש הוראות מעבר, אבל הוראות הן כמו שנאמר – מעבר.

אלי אלאלוף: לא להפוך אותן לקבועות.

אלי אלאלוף: אני רוצה שכשתביאו את התקנות בתאריך שאני אתן לך בדיוק – אנחנו ניתן לך את התאריך, השבוע הראשון אחרי ה-22.

אלי אלאלוף: 10.2017 – אני רוצה שתבואי עם תכנית שמפרטת את היישום של התקנות עם לוח הזמנים הנדרש.

אלי אלאלוף: כי זו לא חוכמה רק לקבל את התקנות, צריך גם ליישם אותן, ובלי סיפורים שנציבות שירות המדינה לא סיפקה לנו תקנים וכל השטויות האלה.

אלי אלאלוף: כי המדינה הזאת מלאה בקירות נמוכים שכל אחד מטפס על השני.

אלי אלאלוף: זה בערבית מרוקאית שלי.

אלי אלאלוף: אני אומר לכם מספיק.

אלי אלאלוף: תנו את האפשרות להיות מדויקים.

אלי אלאלוף: השלטון הזה, שלטון מדינת ישראל מקבל פחות מציון ממוצע באמינות שלו כלפי האזרח והמערכות השונות.

אלי אלאלוף: הגיע הזמן שנתחיל להתמודד עם זה.

אלי אלאלוף: אני חוזר, התקנות הקשורות לחוק המזון יידונו אחרי שהחומר יגיע בזמן.

אלי אלאלוף: כל התהליכים לא מעניינים אותי.

אלי אלאלוף: המשרד האחראי, משרד הבריאות, יביא את זה ב-22.10 ובאותו יום יתקיים דיון, כולל תכנית העבודה ליישום התקנות.

אלי אלאלוף: כן בבקשה.

<גליה שגיא: תודה על האפשרות להתייחס.

<גליה שגיא: גלי שגיא, מנהלת איגוד תעשיית המזון, התאחדות התעשיינים.

<גליה שגיא: המצב הוא אף יותר מורכב.

<גליה שגיא: החוק אוסר לגמרי לציין סגולות מרפא כלשהן כל עוד יתירו התקנות לציין משהו.

<גליה שגיא: התקנות שקיימות היום גם הן אוסרות.

<גליה שגיא: זאת אומרת שהמצב היום, לא רק שיש לנו תקנות שאנחנו יכולים להמשיך לאמץ אותן כל עוד החוק נכנס לתוקף, הסעיף הזה של 18 חודש מיום הפרסום נכנס לתוקף.

<גליה שגיא: עכשיו היצרנים הם בגדר עבריינים?

<גליה שגיא: איך אנחנו יכולים להתנהל מהיום עד שהתקנות ייכנסו לתוקף?

<גליה שגיא: על כן ההצעה שלנו היא שהסעיף לא יכנס לתוקפו כל עוד לא יהיו תקנות שיאפשרו.

<גליה שגיא: כי אם אפשר להמשיך לחיות עם התקנות - - -

אלי אלאלוף: אין פה אפשרות להתערב בזה?

<נעה בן שבת: דחיית כניסה לתוקף צריך לעשות בתיקון חקיקה.

<נעה בן שבת: החוק כבר נכנס לתוקף.

<נעה בן שבת: ההוראות האלה כבר נכנסו לתוקף.

<נעה בן שבת: ביקשו שהתקנות יובאו בתוך 12 חודשים מיום הפרסום ודחו את התחילה בשישה חודשים נוספים מעבר לאותו מועד כדי לאפשר מספיק זמן, ובכל זאת אנחנו מגיעים עכשיו וזה כבר נכנס לתוקף והתקנות עדיין לא הובאו.

<גליה שגיא: השאלה היא מה אנחנו עושים כרגע.

<קריאה: ממשיכים.

<שרון גוטמן טרודלר: אבל התקנות הקיימות הן לא אותו לשון, הן מצומצמות יותר.

<שרון גוטמן טרודלר: מה שאני אמרתי, שעל דרך הפרשנות אנחנו מפרשים את התקנות הקיימות כדין הקיים, שהוא מצומצם יותר.

אלי אלאלוף: אם הפרשנות הזאת מאפשרת להם להמשיך לעבוד לפי תקן כלשהי, אפשר לקבל את זה בכתב?

<שרון גוטמן טרודלר: אני מסרתי להם בכתב.

<גליה שגיא: אדוני, בבית משפט, לצערנו, גם בכתב הדברים האלה לא עוזרים.

<גליה שגיא: לצערנו הגדול.

<גליה שגיא: ומשרד הבריאות הרבה פעמים מנסה לסייע לנו בפרשנות כשמגיעים לבית משפט ובשיתוף פעולה.

<גליה שגיא: לצערנו, זה לא תמיד עוזר.

<גליה שגיא: השאלה מה אנחנו עושים בתקופה הזאת – מיוני כשזה נכנס לתוקפו עד אוקטובר שיהיו לנו תקנות.

<גליה שגיא: איך אנחנו מגנים על היצרנים ועל היבואנים?

עודד פורר: אדוני, אני חושב שלאור העובדה שמשרד הבריאות מתעכב עם התקנות, הנכון הוא – גם מבחינת האחריות שלנו כמחוקקים – נגיש הצעה לדחיית יישום הסעיף.

עודד פורר: המשרד שהביא את החוק לא מיישם אותו, לא מביא את התקנות שהוא התחייב להביא.

עודד פורר: נדחה את היישום עד שיהיו תקנות.

<נעה בן שבת: הפקעת תוקף הסעיף.

<נעה בן שבת: הוא כבר נכנס לתוקף, אז צריך להפקיע את תוקפו לתקופה מסוימת עד שיהיו תקנות.

<יפה חובב: סליחה אדוני, אפשר מילה?

<יפה חובב: יפה חובב מאיגוד לשכות המסחר, מנהלת ענף המזון.

<יפה חובב: אני מצטרפת לדברים של גליה בעניין ההחמרה במצב.

<יפה חובב: אנחנו חושבים שהתקופה שניתנה לשים את התקנות החדשות היא ארוכה מדי.

<יפה חובב: כרגע המצב הוא לא ודאי.

<יפה חובב: היבואנים לא מוגנים במאת האחוזים.

<יפה חובב: יש טיוטה שהעברנו אליה הערות, ואני חושבת שאפשר לקצר את הזמן.

אלי אלאלוף: אין לכם אפשרות להקדים?

אלי אלאלוף: אני מוכן אפילו בהתחלת הפגרה להתכנס.

<שרון גוטמן טרודלר: משרד הבריאות עושה את מה שהוא יכול.

<שרון גוטמן טרודלר: זה לא רק משרד הבריאות, יש פה גם אישור של משרד המשפטים.

<שרון גוטמן טרודלר: אני יכולה לדבר רק בשם משרד הבריאות, לא בשם כל הממשלה.

<שרון גוטמן טרודלר: לכן ביקשנו את התקופה הזאת מתוך ידיעה – לא רק ההערות שהתקבלו על-ידי איגוד לשכות המסחר, קיבלנו הערות ממספר גורמים, מספר לא מצומצם של הערות.

אלי אלאלוף: אז מה הפתרון שלהם?

אלי אלאלוף: מה את אומרת להם?

<יפה חובב: המצב לא ודאי כרגע.

<שרון גוטמן טרודלר: ראשית, יש דין קיים.

<שרון גוטמן טרודלר: יש גם תקנות קיימות, זה לא שאין תקנות וזה לא שיש איזשהו ריק.

<שרון גוטמן טרודלר: יש הסדרה.

<שרון גוטמן טרודלר: הטענה שלנו, הפרשנות היא שההסדרה תחול בעוד חודשיים עד שיהיו תקנות.

<שרון גוטמן טרודלר: אומרים לכם שהחוק הקודם מאפשר לכם להמשיך לתפקד בחסות משרד הבריאות.

<שרון גוטמן טרודלר: אני לא מבין מה הבעיה.

<יפה חובב: אנחנו נוכל לקבל את העמדה של היועצת המשפטית על העניין הזה?

<שרון גוטמן טרודלר: שלחנו לכם.

<קריאה: - - - היועצת המשפטית - - -

אלי אלאלוף: לא היועצת המשפטית.

אלי אלאלוף: משרד הבריאות, תנו לנו בבקשה מכתב שמבטא את מה שאמרת עם פנייה ליושב-ראש.

אלי אלאלוף: אני אפיץ לכל המשתתפים.

אלי אלאלוף: בואו נחזור לנושא של הפודיאטרים.

<גליה שגיא: אדוני, אני יכולה עוד משפט בבקשה בנושא?

<גליה שגיא: מה שחשוב לנו, יחד עם לוחות הזמנים, שיהיה את השיח מול היצרנים, מול בעלי העניין.

<גליה שגיא: יש הרבה מאוד ניסיון בתעשייה, שרוצים לתרום לתקנות.

<גליה שגיא: העניין פה הוא לא רק המהירות שהטיוטה תיכנס, כי יש הרבה מאוד בעיות עם הטיוטה, שאנחנו העברנו הערות, אבל רוצים דו-שיח.

אלי אלאלוף: אני בטוח שהתקנות יופצו לפני כן להתייעצות אתכם.

אלי אלאלוף: בדרך כלל זה מה שהם עושים.

<גליה שגיא: הן הופצו.

<גליה שגיא: פעם ראשונה הן הופצו.

<גליה שגיא: הן הופצו להערות הציבור.

אלי אלאלוף: אז ימשיכו בזה, אני מקווה.

אלי אלאלוף: אנחנו לא עושים סדרי בראשית חדשים.

<שרון גוטמן טרודלר: אם נפיץ לעוד סבב, זה דוחה.

<שרון גוטמן טרודלר: אנחנו לא יכולים להפיץ עוד פעם להערות וגם לעמוד - - -

<גליה שגיא: לכן חשובה לי ההערה, להבין שבנוסף למהירות, מה שחשוב לנו, שיהיה הטיב שלהן.

<גליה שגיא: הן חייבות להיות חדשניות ומותאמות לעולם.

<גליה שגיא: ועל כן הסעיף לדחות את 18 נראה לי הפתרון הכי נכון.

אלי אלאלוף: אני מציע שכרגיל, משרד הבריאות אמור להפיץ את זה, ויעשה.

אלי אלאלוף: תנו לנו לגשת לעוד נושאים בבקשה.

אלי אלאלוף: יש לך תשובות בשבילנו בבקשה?

אלי אלאלוף: נושא הפודיאטרים.

<נילי דיקמן חיון: כן.

<נילי דיקמן חיון: תודה.

<נילי דיקמן חיון: נמסר לי שאכן חוק הסדרת העיסוק קבע את הפודיאטרים כמקצוע ונדרשת התקנת התקנות שיעסקו בפעולות המותרות, בהכשרה המעשית ובפרטים של יישום החוק.

<נילי דיקמן חיון: הוועדה המייעצת שעסקה בנושא הזה, שהכילה חברים מתוך המקצוע, התעכבה עם ההמלצות - - -

אלי אלאלוף: תכלס, תכלס, מתי יש לנו תקנות?

<נילי דיקמן חיון: אני רק רוצה לסיים את העמדה.

<נילי דיקמן חיון: היה דיון בחודש זה בבית המשפט העליון גם בנושא הזה, בעתירה שתקפה את אי התקנת התקנות, ושם בית המשפט קבע זמן של 60 יום למסירת התקנות למשרד המשפטים לאישור נוסח, ובמקביל להפצה לציבור.

<נילי דיקמן חיון: אנחנו נעמוד בהוראות בית המשפט ונעביר את זה.

אלי אלאלוף: מתי זה 60 יום?

<נילי דיקמן חיון: עד אמצע אוגוסט זה יועבר לידי משרד המשפטים.

אלי אלאלוף: ומתי זה יגיע לפה?

<נילי דיקמן חיון: שוב, אני יכולה לדבר רק בשם משרד הבריאות.

<נילי דיקמן חיון: משרד המשפטים נמצא.

<נילי דיקמן חיון: אנחנו מקווים שזה יתועדף.

אלי אלאלוף: עורך הדין סומך, בבקשה, יש לך אינפורמציה?

<שי סומך: אני צריך לראות את היקף התקנות.

<שי סומך: אולי אני אעיר הערה כללית בשם מחלקת הנוסח ומחלקת הניהול, ייעוץ וחקיקה.

<שי סומך: יש במחלקת הנוסח של חקיקת משנה עומס חריג שנובע מנסיבות אישיות, מסיום המושב, מגידול עקבי בעומס.

עודד פורר: מה זה גידול טבעי בעומס?

עודד פורר: זה משהו שאני חייב להבין.

<שי סומך: בכל שנה יש יותר ויותר תקנות שמחייבות את הטיפול של המחלקה.

<שי סומך: יש שינוי של דרכי העבודה במחלקה, יש גיוס של כוח אדם חדש שנעשה עכשיו.

<שי סומך: יש תגבור של כוח אדם ממחלקות אחרות, ממחלקת החקיקה.

<שי סומך: יש מחלקת חקיקת משנה ומחלקה של חקיקה ראשית, אז יש תגבור של כוח אדם.

<שי סומך: יש גם גיוס של כוח אדם חיצוני.

<שי סומך: אנחנו מקווים שבתוך כמה חודשים העומס החריג הזה יפחת.

<שי סומך: בכל מקרה, גם בתקופה הזאת של העומס החריג אנחנו מנסים לתת טיפול כמה שיותר מהיר לתקנות.

<שי סומך: יש תקנות שהן במסלול מהיר יותר, שאנחנו נותנים להן עדיפות.

<שי סומך: אנחנו מקווים, כמו שאמרתי, שבתוך כמה חודשים העומס החריג הזה יפחת.

<שי סומך: אני אישית לא עובד במחלקה הזאת, אבל אני רואה את הדברים האלו.

אלי אלאלוף: יש לי בקשה ממשרד המשפטים.

אלי אלאלוף: המהלך שלכם הוא רק כוח עזר למי שמכין את התקנות.

אלי אלאלוף: זה לא תקנה חדשה שהכול מתחיל מאפס.

אלי אלאלוף: ההרגשה היא שאתם מתחילים הכול מאפס, וזה מעכב את הדיונים, וזה מנטרל את הדיונים המהותיים שאמורים להתקיים במשרד הרלוונטי.

אלי אלאלוף: אני חושב שאני הייתי רוצה ישיבה אתכם, עם אנשי משרד המשפטים שאחראיים על כל הניסוחים והתפקידים השונים שאני מגלה בכל פעם בישיבה חדשה, כדי שנתכנן את זה.

אלי אלאלוף: כי כרגע ההרגשה היא שמשרד המשפטים לא עומד בהתחייבויות שלו ומעכב בצורה דרסטית את הדברים שלו.

אלי אלאלוף: לא לשכוח שפה החקיקה היא על מנת להסדיר דברים לא מסודרים שמסכנים את הציבור.

אלי אלאלוף: עוד מעט נדבר על הצהרונים, וצהרון זה ב-1 בספטמבר.

אלי אלאלוף: תמיד ב-1 בספטמבר, לא ביום - - -

<שי סומך: אדוני, אנחנו מדברים על תקנות של תשע שנים.

<שי סומך: תשע שנים.

אלי אלאלוף: אנחנו נמצאים במצב – ותעבירו הלאה, ואני אעביר באופן אישי גם לשרה – שהיום כבר אי-אפשר לדבר עם משרד הבריאות כי הוא אומר זה תלוי במשרד המשפטים, וכן הלאה.

אלי אלאלוף: עד שסוגרים את החוק, ועם האוצר, והמהות, ועם הציבור, פתאום יש לנו בוס חדש – משרד המשפטים.

אלי אלאלוף: אז אני מבקש שתיקחו את האחריות שלכם כמו שצריך, או שתוותרו.

אלי אלאלוף: גם להם יש ייעוץ משפטי.

אלי אלאלוף: לא צריך שתבדקו בצורה רוחבית אם הקנס פה מתאים לקנס של הסבתא שלי.

אלי אלאלוף: זה מתחיל להיות כאילו חכמי חלם התכנסו ולא יודע כמה שעות ביום הם עובדים.

אלי אלאלוף: זה הפסטיבל שאנחנו חיים אותו.

אלי אלאלוף: עכשיו אתם מגלים שצריך כוח אדם חדש?

אלי אלאלוף: אני שנתיים בכנסת שומע את הצרות שיש לנו ממשרד המשפטים.

אלי אלאלוף: אי-אפשר לעשות את זה.

אלי אלאלוף: בשביל מה מחוקקים?

אלי אלאלוף: אני הייתי מכריז עכשיו שלא יעבור שום חוק בשולחן הזה עד שכל התקנות ייגמרו.

אלי אלאלוף: אתם רוצים את זה?

אלי אלאלוף: זה מה שיכול לקרות כדי שנעמוד ציבורית מול ההתקפות המוצדקות עלינו.

אלי אלאלוף: אנחנו מרגישים רע, חברי הכנסת שמחוקקים ובסוף יש עיתונאי – ובצדק, הוא עושה את עבודתו – חוק שלא ניתן לביצוע, חוק שלא מתבצע.

אלי אלאלוף: מספיק, חבר'ה, קחו קצת אחריות.

אלי אלאלוף: תוסיפו לעצמכם שעות נוספות, או שתזהירו – אל תדונו בחוק אם לא ניתן יהיה ליישם אותו.

אלי אלאלוף: לא לשכוח שיש מאחורי זה מדינה שצריכה לרוץ.

רחל עזריה: ויש ציבור, תושבים.

רחל עזריה: בסוף זה ילדים, אנשים.

<שי סומך: אני מבקש להתייחס לדברים.

<שי סומך: אני לא מהמחלקה, אבל אני רואה את העבודה של המחלקה.

<שי סומך: יש שם עובדות מסורות מאוד שעובדות בעומס עצום.

<שי סומך: אנחנו מקבלים כל הזמן תקנות דחופות מאוד, ואני רואה עד כמה הן משתדלות לקדם את התקנות.

<שי סומך: אנחנו מודעים לקושי הזה.

<שי סומך: גיוס כוח אדם זה לא מהיום למחר.

<שי סומך: מודעים בוודאי לא מאתמול לקושי הזה, ונעשית עבודה רצינית מאוד של מחלקת הניהול כדי לשפר את המצב.

<שי סומך: כוח האדם גדל בצורה משמעותית מאוד.

<שי סומך: אנחנו מודעים לזה - - -

אלי אלאלוף: שמענו את זה, כבר אמרת לנו.

אלי אלאלוף: זה הדבר שלא מרגיע.

אלי אלאלוף: אני רוצה לחזור לדברים שקשורים לבני אדם שמחכים.

אלי אלאלוף: בנושא הרוקחות, תקנות הרוקחים בנושא פקודת הרוקחים, מה קורה שם?

<נילי דיקמן חיון: תיקון 26.

<נילי דיקמן חיון: לי דווח שהתקנות תוקנו על-ידי המשרד והועברו למשרד המשפטים לפני שלושה חודשים.

<נילי דיקמן חיון: שוב, אנחנו בסוגיה שכעת דנו עליה, אבל אני מבינה שיש עדכון מהבוקר שאומנם לא כלל את משרד הבריאות, אבל יש עדכון ממשרד המשפטים.

<נעה בן שבת: אני הבנתי מהבוקר שמחלקת נוסח החוק עדכנה את עורך דין שי סומך שיש בעיה מהותית.

<נעה בן שבת: צריך להגיד על כל הנושא של עבודת מחלקת חקיקת משנה שהיא לא רק העבודה הטכנית, היא גם מזהה כשלים ובעיות.

<נעה בן שבת: דרך הבדיקה הראשונית, היא מזהה כשלים ובעיות בחקיקת המשנה שיכולים לפגום גם ביכולת לחוקק אותה, בתקפות שלה.

<נעה בן שבת: הם העירו על בעיה של מהות בנוסח שהועבר.

<נעה בן שבת: אני מבינה שעורך הדין שי סומך כבר הבוקר ישב וניסה למצוא פתרון לבעיה הזאת.

<נעה בן שבת: אני מקווה שזה יוכל להיפתר בעזרת המעורבות שלו בהקדם.

עבדאללה אבו מערוף: הם היו מעורבים בחקיקה, הם לא שמו לב?

<נעה בן שבת: דבר ראשון, לפעמים באמת לא שמים לב.

<נעה בן שבת: לפעמים כשיורדים לדרך ניסוח החקיקה – יכול להיות שהכול בסדר, פשוט ניסחו את זה בצורה שהיא לא תואמת את מה שאומרת ההוראה הראשית, וצריך לתקן את זה.

<נעה בן שבת: נראה לי שזה סוג הבעיה.

<נעה בן שבת: זה משהו שהוא ניתן לתיקון, משהו שניתן לטיפול.

<נעה בן שבת: אני חושבת שהמעורבות מהבוקר תוכל לעזור מאוד ולקדם את זה.

<נעה בן שבת: אני מקווה מאוד.

אלי אלאלוף: אתם רואים מה זה בירוקרטיה בצורה גלויה.

אלי אלאלוף: פסיק, ותוקעים משהו.

אלי אלאלוף: עורך דין שי סומך, יש לך עוד משהו להגיד בנושא?

<שי סומך: לא.

<שי סומך: אנחנו מטפלים בזה ממש בימים האלה.

<שי סומך: אני רק רוצה להעיר שיש אצלנו נוהל מהיר.

<שי סומך: המשרד מדווח לנו באיזה תקנות הוא רוצה להתמקד כדי שנוכל לתת עדיפות.

<שי סומך: כאן, כשהוגשו התקנות, לא נאמר לנו שהתקנות בנוהל מהיר, ולכן זה הגיע עכשיו לטיפול.

<שי סומך: אני אישית אכנס לזה ואעשה כל מאמץ כדי לקדם את זה כמה שיותר מהר.

אלי אלאלוף: לא רואים בתקנות שכתוב שיש מועד להגשה?

אלי אלאלוף: בחוק לא כתוב?

אלי אלאלוף: אלו תירוצים.

<שי סומך: אדוני, יש נוהל שהמשרד - - -

אלי אלאלוף: אתם מכירים את הנוהל, משרד הבריאות?

<נילי דיקמן חיון: אני רוצה להגיד, קודם כל, דווקא את התקנות האלה דחפנו חזק מאוד.

<נילי דיקמן חיון: פרופסור שוורץ באופן אישי היה מעורב בפתרון של מכשול אחר ביחס לתקנות האלה, שרצו שנעשה תהליך של RIA, אם שמעת על זה.

<נילי דיקמן חיון: אנחנו הצלחנו, למזלנו, להתגבר על המכשול ולקבל פטור מ-RIA.

<נילי דיקמן חיון: זה היה מכשול ראשון.

<נילי דיקמן חיון: לגבי הנוהל המהיר, אני מוכנה להגיד שאפילו אני כעובדת בכירה בלשכה המשפטית שמעתי עליו לראשונה רק אגב ה - - - לפני כמה שבועות.

<נילי דיקמן חיון: לא היה דברור מתאים של זה, ולכן כרגע אנחנו עושים תעדוף.

<נילי דיקמן חיון: אבל, לצערנו, יש לנו הרבה מאוד תקנות שיש לתעדף אותן, וקשה מאוד להגיד איזה תקנות אנחנו רוצים ראשונים.

<נילי דיקמן חיון: גם המזון, גם התמרוקים וגם פודיאטרים – על פני מה?

אלי אלאלוף: אני מציע שמשרד הבריאות יפסיק לעבוד, לא יחוקק חוקים ולא - - -

<נילי דיקמן חיון: אני רק רוצה - - - את מה שבתעדוף.

אלי אלאלוף: הנושא של הרוקחים בבקשה.

<נילי דיקמן חיון: תיקון 24, התמרוקים?

<נעה בן שבת: לא, בתיקון 24 אנחנו מדברים על תקנות שנועדו להיות בתיאום עם משרד הביטחון.

<נעה בן שבת: הן אמורות להיות מתוקנות בעתיד אבל - - -

<נילי דיקמן חיון: נכון.

<נילי דיקמן חיון: יש הרבה מאוד תקנות על פני חמש שנים שאנחנו צריכים לתקן, אבל יש לנו שנתיים לתקן את התקנות שנועדו להחיל את הוראות החוק על מערכת הביטחון.

<נילי דיקמן חיון: כתוב בחוק שאם לא נתקין תקנות, החוק בכל מקרה יוחל עליהם.

<נעה בן שבת: נכון.

<נילי דיקמן חיון: שנתיים יפקעו באוקטובר 2018, אבל אני חייבת להגיד שאנחנו כבר התחלנו לעבוד, ויש לי טיוטות.

<נילי דיקמן חיון: ישבתי גם עם אנשי שב"ס וגם עם אנשי המשטרה.

<נילי דיקמן חיון: אנחנו עדיין צריכים לשבת עם אנשי צה"ל.

<נילי דיקמן חיון: אנחנו מגבשים קודם כל ברמה המקצועית את ההחרגות והשינויים המתאימים.

אלי אלאלוף: לא נוכל להמשיך.

אלי אלאלוף: סליחה, אני מתנצל בפני החברים שעושים עבודה אדירה לטובת הרוקחים ולטובת כל המקצועות.

אלי אלאלוף: אבל, אתם רואים, יש לי חברה בכנסת, חברה בסיעה שלא יודעת לרדת ממני.

אלי אלאלוף: בבקשה, בואו נדון בנושא הצהרונים.

אלי אלאלוף: מה קורה בצהרונים?

אלי אלאלוף: אנחנו ב-1 בספטמבר.

רחל עזריה: תודה רבה, אני מעריכה את זה.

רחל עזריה: אני חייבת לומר לך שזה מה שחברים שלי גם אומרים, אז אתה בחברה טובה.

רחל עזריה: תודה, אני מעריכה את זה.

אלי אלאלוף: בבקשה, נושא המזון בצהרונים.

<מרינה אוסטפלד: בוקר טוב, עורכת הדין מרינה אוסטפלד, הלשכה המשפטית, משרד הבריאות.

<מרינה אוסטפלד: אני טיפלתי בתקנות מכוח חוק איכות המזון ותזונה נכונה בצהרונים באופן אישי.

<מרינה אוסטפלד: התקנות האלה היו בתיאום עם משרד המשפטים בתעדוף הגבוה ביותר.

<מרינה אוסטפלד: אנחנו קיבלנו בתחילת השבוע אישור של משרד המשפטים לנוסח.

<מרינה אוסטפלד: נוסח שעבר מספר סבבים של הערות, בעיקר לגבי הסוגיות של התאמה בין החוק לפיקוח על המזון לבין חוק המזון, חוק הגנה על בריאות הציבור (מזון), מכיוון שספק מורשה, יש עליו חובות מכוח חוק המזון, זה ברור.

<מרינה אוסטפלד: מפעיל הצהרון, הוא עוסק במזון והיה צריך לבדוק באופן מדוקדק איזה חובות חלות עליו.

<מרינה אוסטפלד: הנוסח מאושר ומועבר לאישור ולחתימתו של שר הבריאות.

<מרינה אוסטפלד: אני אדאג שזה יוגש לוועדה בתחילת השבוע.

אלי אלאלוף: להזכיר לכם, ב-30 ביולי יש פגרה.

אלי אלאלוף: אני מוכן ברגע שתביאו את זה, להתמודד עם אישור מידי.

רחל עזריה: תודה.

אלי אלאלוף: אנחנו נמצא את הזמן לעשות את זה.

אלי אלאלוף: ברגע שזה אצל השר, תודיעו לי גם, יש לי קצת השפעה עליו, אבקש שיחתום במקום.

<מרינה אוסטפלד: בסדר גמור.

רחל עזריה: תודה רבה.

רחל עזריה: תודה, כבוד היו"ר.

אלי אלאלוף: אני לא אוכל לעבור יותר כי בעוד דקה אני אהיה עבריין שמקיים דיון במועד המליאה, אסור לי.

אלי אלאלוף: אני רוצה להגיד, כל מה שקשור ליעדים התקציביים של הממשלה לשנת 2018-2017 – אני חייב לפתור את הבעיה.

אלי אלאלוף: אני חייב.

אלי אלאלוף: כי זה יוקר המחייה, ולא רק בגלל הפוליטיקה, שאני לא אוהב, אלא בגלל הציבוריות ובגלל החשיבות אצל האזרח, בדרך כלל האזרח הפשוט.

אלי אלאלוף: אני מבקש, ואני קובע, אם יש בזה איזו פגיעה כלשהי או עיכוב כלשהו, אני מבקש לקבל הודעה אישית מכם שהתקנות נתקעו פה או שם, ולמה.

אלי אלאלוף: אני חייב להתמודד עם זה.

אלי אלאלוף: אני מודיע לכם שלפני הפגרה הזאת, דהיינו לפני סוף יולי, אנחנו נקיים דיון מיוחד בזה.

אלי אלאלוף: תתכוננו.

אלי אלאלוף: תביאו גם אם התקנות לא מוכנות.

אלי אלאלוף: אני רוצה לדעת.

אלי אלאלוף: תביאו את זה, בהשתתפות נציגי משרד המשפטים.

אלי אלאלוף: אני רוצה שיתקיים דיון פה.

אלי אלאלוף: אם נאשר, הנה מה טוב.

אלי אלאלוף: אם לא, אני רוצה שנדע מה הסיבות כדי שנתמודד עם העניין הזה.

אלי אלאלוף: דבר שני, אני אקיים את הדיון לגבי הרישוי של הרוקחים.

אלי אלאלוף: הסתיים הנושא של רופאי השיניים?

<נילי דיקמן חיון: אני מצטערת, אני לא יודעת - - -

אלי אלאלוף: הגיעו התקנות?

אלי אלאלוף: אישרנו?

אלי אלאלוף: הכול בסדר?

אלי אלאלוף: אוקיי, אז הרוקחים.

אלי אלאלוף: כל מה שקשור לרוקחים, כולל התמרוקים, כולל השינויים הנדרשים שביקשתי, אני לא זוכר בצורה ספציפית מה בנושא חוק הרוקחות, אנחנו גם כן נקיים דיון מיוחד.

אלי אלאלוף: אני יודע שביקשתם שנדחה את זה.

אלי אלאלוף: הפגרה, לצערי, היא כמעט שלושה חודשים.

אלי אלאלוף: זה אומר שזה כולל מה שאישרנו לכם עכשיו.

אלי אלאלוף: אני רוצה מיד אחרי הפגרה, דהיינו, בהתחלת נובמבר, בשבוע הראשון של נובמבר, לקיים דיון בעניין הזה.

<ראובן בילט: ראובן בילט, לשכת המסחר.

<ראובן בילט: בחוק של ההתייעלות הכלכלית נקבע שהתקנות תוגשנה לוועדה הזו עד 31 במרץ.

<ראובן בילט: אנחנו התבקשנו להגיש את ההערות שלנו בתוך שבוע, במרץ, כי אמרו מיד להגיש.

<ראובן בילט: אנחנו כבר ארבעה חודשים אחרי, וכלום לא קרה.

אלי אלאלוף: זה לא מספיק מה שנזפתי?

<ראובן בילט: אתה אמרת פה עוד משפט אחד שמדאיג אותנו מאוד.

<ראובן בילט: יש הארכה של החוק, נתתם הארכה עד 30 בספטמבר.

<ראובן בילט: אין שום סיבה שלא יגישו את התקנות בחודש הזה, בשבועות הקרובים.

<ראובן בילט: יש תקנות, כבר עובדים עליהן.

<ראובן בילט: מחפשים כל סיבה לדחות את זה.

<ראובן בילט: אני אגיד לך על מה זה משפיע – היום המצב הוא שבגלל שהחוק איננו ובגלל שצריך את הרישיונות, כשצריך למשל קרם הגנה נגד שיזוף בקיץ, מקבלים את הרישיון בחורף.

<ראובן בילט: מוצרים של החורף מקבלים בקיץ.

<ראובן בילט: המצב הוא בלתי נסבל.

<ראובן בילט: מחכים חצי שנה.

<ראובן בילט: התקנות האלה באות לפתור את המצב הזה.

<ראובן בילט: אחר-כך יצעקו יוקר המחייה, התייעלות, בירוקרטיה.

<ראובן בילט: אדוני היושב-ראש, אין שום סיבה בעולם שמה שהיה צריך להגיש – וכתוב פה, רק את התקנות הראשונות היה צריך להביא עד מרץ, יש עוד תקנות אחרות.

<ראובן בילט: שיביאו אותן בימים הקרובים.

<ראובן בילט: אם אתה אומר בנובמבר – החוק הזה קיבל ארכה עד 1 באוקטובר.

אלי אלאלוף: את רוצה לתת לו תשובה?

<ראובן בילט: לא יכול להיות שיתחילו לדון בתקנות אחרי – ואז שוב סחבת ושוב סחבת.

<נילי דיקמן חיון: ביום שני הוועדה אישרה את הצו שקובע שהחוק ייכנס לתוקף ב-29 בספטמבר, והתקנות יהיו מוכנות למועד הזה.

<נילי דיקמן חיון: אני חייבת להעיר שאנחנו ישבנו עם כל בעלי העניין אחרי מרץ והיו הרבה מאוד ישיבות עבודה אתם - - -

<ראובן בילט: סליחה, לא ישבתם אפילו פעם אחת.

<ראובן בילט: שלחנו לכם – אנחנו מתחננים.

<ראובן בילט: פנינו לשר.

<ראובן בילט: פנינו ליושב-ראש.

<ראובן בילט: פנינו לפרופסור איל, לכולם.

<ראובן בילט: עד היום לא זכינו לתשובה.

<ראובן בילט: ביקשנו.

<ראובן בילט: נתנו את ההערות שלנו, ביקשנו – שבו אתנו.

<ראובן בילט: כלום.

<ראובן בילט: מה התירוץ היה?

<ראובן בילט: מה היה התירוץ?

<ראובן בילט: משרד המשפטים.

<ראובן בילט: משרד המשפטים.

<נילי דיקמן חיון: צריך להבין שאחרי שאנחנו מקבלים הערות, אנחנו חייבים להתקדם לשלב הבא.

<נילי דיקמן חיון: אם לא נתקדם לשלב הבא, לא נוכל לעמוד ביעדים, ולכן אי-אפשר לערוך סבבי התייעצות - - -

אלי אלאלוף: אני נאלץ להפסיק.

<ראובן בילט: אדוני היושב-ראש, שיגידו מתי הם מניחים את התקנות בפני הוועדה.

<נילי דיקמן חיון: אנחנו מניחים בסוף יולי.

<ראובן בילט: מה זה סוף יולי?

<ראובן בילט: אז בקיץ שוב לא יהיה פה דיון.

<נילי דיקמן חיון: התקנות תועדפו על-ידי משרד המשפטים.

<נילי דיקמן חיון: יש לנו ישיבה ראשונה ביום חמישי הזה.

<נילי דיקמן חיון: שי ואני מקווים שזה יוכל להסתיים באמצע יולי וזה יונח פה בוועדה.

אלי אלאלוף: אוקיי.

אלי אלאלוף: אני מתנצל.

אלי אלאלוף: בבקשה, האוצר.

<אסתר בלום: אפשר לקבל לו"ז לגבי הרוקחים והפודיאטרים בבקשה, אדוני היושב-ראש?

<שירה דימניק: שירה דימניק, משרד האוצר.

<שירה דימניק: לנו חשוב מאוד שהתקנות יוגשו כמה שיותר מהר לוועדה ונתחיל את הדיונים.

<שירה דימניק: לדחות את זה לנובמבר זה מצב שהוא בלתי נסבל מבחינתנו.

<שירה דימניק: הדיונים צריכים להתחיל כמה שיותר מוקדם.

<שירה דימניק: משרד המשפטים צריכים להגיש את התקנות לוועדה ולסיים את התהליך הזה.

<ראובן בילט: שיגידו, אדוני היושב-ראש, תאריך.

<ראובן בילט: שיגידו תאריך.

<ראובן בילט: למה הם מורחים את זה?

אלי אלאלוף: בסוף יולי יש דיון.

<ראובן בילט: בסוף יולי יש דיון?

אלי אלאלוף: כן.

<ראובן בילט: דיון.

<ראובן בילט: זאת אומרת, התקנות יהיו לפני סוף יולי בפני הוועדה.

אלי אלאלוף: התקנות במצב שהן יהיו באותו יום.

אלי אלאלוף: שתיים, אם יש צורך, אני אקיים ישיבות מיוחדות בפגרה, שיהיה ברור.

אלי אלאלוף: כל מה שיבוא כתקנות, אני מתחייב לדון בהן גם בפגרה.

אלי אלאלוף: אני מבקש שנקבל את הנושא של הבהרה בכתב בנושא של ציוד רפואי, בעיקר בנושא החיסונים.

<נעה בן שבת: בנושא מאגר המידע של החיסונים.

אלי אלאלוף: בנושא מאגר המידע של החיסונים.

אלי אלאלוף: אני ממש מתנצל, זה מבחינה מנהלית, בנוסף יש לי גם נאום במליאה, שאנחנו סוגרים את הישיבה.

<אסתר בלום: אפשר לקבל לוח זמנים, כבוד היושב-ראש, גם לגבי הפודיאטרים וגם לגבי הרוקחים?

אלי אלאלוף: לא עכשיו.

<נילי דיקמן חיון: הם ניתנו – 60 יום למשרד המשפטים בנושא הפודיאטרים.

אלי אלאלוף: אתם יכולים גם לקבל - - -

<אסתר בלום: זה לא קשור.

אלי אלאלוף: הישיבה נעולה.